Við það brennur eldsneytið með leifturhraða , gasþrýstingur eykst og bullurnar þrýstast út af miklum krafti . Hann hitnar um leið og hann kælir vélina en kólnar svo aftur til dæmis í vatnskassa . Því næst er sama vél , við sömu skilyrði , knúin af efnablöndu tveggja vökva sem nefnast oktan ( nánar tiltekið isooktan ) og heptan . Þannig er til dæmis 95 oktana bensín eldsneytisblanda sem veldur sama magni af bankhljóðum og stafar af blöndu með 95% af oktani og 5% af heptani . 98 oktana bensín er því í hærri gæðaflokki en 95 oktana bensín með tilliti til orkunýtni og álags á vélbúnað . Ástæðan til þess að 95 oktana bensín er frekar notað nú á dögum en 98 oktana bensín er einkum sú að bæta þarf blýi í bensínið til að hækka oktantöluna og slíkt er óæskilegt vegna umhverfisáhrifa . Auk þess er 95 oktana bensín mun ódýrara . Bílaframleiðendur hafa líka hætt að hækka þjöppunarhlutfallið í bílvélunum eins og þurfti til að nýta ávinninginn af hærri oktantölu . Til er eldsneyti með hærri oktantölu en 100 , en til að ná svo háum tölum þarf að bæta verulegu blýi í eldsneytið og slík vara er því ekki á almennum markaði .